cyanic-selkie/wikianc huggingface dataset:
Ջեյ Գուլդ
Վաղ տարիներ
Թողնելով դպրոցը՝ Գուլդն աշխատել է հողաչափող, և կարողացել է 5000 դոլար ստանալ իր կողմից կազմած քարտեզների և պատմական գրառումների վաճառքի շնորհիվ։ Այդ գումարով 1856 թվականին նա և իր գործընկեր ոմն Փրաթը բացեցին չափազանց շահավետ կաշվի արտադրություն։ Գուլդը խաբեց Փրաթին՝ կազմակերպության շահերը իրենը դարձնել և ստեղծելով սեփական բանկը երբ Փրաթը հայտնաբերեց խաբեությունը, նախընտրեց խաղաղ համաձայությունը և դուրս եկավ կազմակերպւթյունից՝ ստանալով դրամական փոխհատուցում՝ առաջնային ներդրման չափից երկու անգամ ավելի քիչ։ Երբ Գուլդը դարձավ 20 տարեկան, նա դուրս եկավ նյույորքյան ապրանքների շուկա և օգտագործելով նոր գրոծընկերների գումարները՝ գործնականում գնեց կաշվի ողջ շուկան։ 1857 թվականին նրա ունեցվածքը հասում էր միլիոնի, սակայն նույն թվականին բորսայում անհանգստությունը վերացրեց իր ողջ ունեցվածքը. Գուլդի գործընկեր Չարլզ Լյուիպը ինքնասպան եղավ (ժամանակակից կենսագիրները վիճարկում են Գուլդի մեղքը նրա մահվան համար՝ կարծելով, որ այդ ամենի պատճառը Լյուիպի հոգեբանական խանգարումն էր)։
Գրականություն
Կատեգորիա:Ամերիկացի բիզնեսմեններ Կատեգորիա:Տուբերկուլոզից մահացածներ Կատեգորիա:Ամերիկացի ֆինանսիստներ
Բրեդի Կորբեթ
Բրեդի Կորբեթ (Brady James Monson Corbet, ), ամերիկացի դերասան և ռեժիսոր։ Նրա մասնակցությանբ լավագույն ֆիլմերն են՝ «Տասներեք», «Խորհրդավոր կաշի», «Զվարճալի խաղեր»։ 2015 թվականի 72 - րդ Վենետիկի կինոփառատոնի կրկնակի մրցանակակիր։
Կենսագրություն
Բրեդի Կորբեթը ծնվել է 1988 թվականի օգոստոսի 17 - ին Արիզոնա նահանգի Սքոթթսդեյլ քաղաքում։ Տասներկու տարեկան հասակում խաղացել է իր առաջին դերը «Քուինսի թագավորը» հեռուստասերիալի սերիաներից մեկում։ 2003 թվականին «Տասներեք» երիտասարդական ֆիլմում կատարել է Մեյսոն Ֆրիլենդի դերը, իսկ մեկ տարի անց «Խորհրդավոր կաշի» ֆիլմում կատարել է Բրայան Լեկի դերը։
2008 թվականին դառնում է ռեժիսոր և նկարում է «Protect You + Me» կարճամետրաժ ֆիլմը։
Ծանոթագրություններ
Կատեգորիա:Ամերիկացի կինոռեժիսորներ Կատեգորիա:Ամերիկացի դերասաններ Կատեգորիա:Ամերիկացի հեռուստատեսային դերասաններ Կատեգորիա:Ամերիկացի սցենարիստներ Կատեգորիա:Ամերիկացի կինոպրոդյուսերներ Կատեգորիա:Ամերիկացի տղամարդ կինոդերասաններ
Նատրիումի հեքսաքլորոռոդատ (III)
Նատրիումի հեքսաքլորոռոդատ(III), անօրգանական միացություն՝ Na3[RhCl6] բանաձևով։ Առաջացնում է վարդագույն բյուրեղներ։ Ջրում լավ է լուծվում։ Առաջացնում է բյուրեղահիդրատներ։
Ֆիզիկական հատկությունները
Առաջացնում է վարդագույն բյուրեղներ։
Լավ է լուծվում ջրում։
Առաջացնում է բյուրեղահիդրատ՝ Na3[RhCl6]•12H2O բանաձևով։
Գրականություն
Կատեգորիա:Նատրիումի միացություններ
Խաչատուր Թոխաթցի
Խաչատուր Թոխաթցի (Եվդոկացի), 16-17-րդ դարերի հայ բանաստեղծ ։
Կյանք և ստեղծագործական գործունեություն
Ծնվել է 1570 թվականին Եվդոկիայում, ծխական քահանա է եղել։ Ապստամբների կողմից Դելի Հասանի քաղաքի գրավումից հետո՝ 1602 թվականին, ստիպված է եղել լքել հայրենի երկրամասը և մեկնել Վենետիկ, որտեղ ձերբակալվել է ինկվիզիցիայի կողմից և դատապարտվել է ազատազրկման։ 17-րդ դարի հայ պատմաբան Գրիգոր Դարանաղցին նկարագրում է նրա դատապարտումը և հավելում, որ Խաչատուրն իր բանաստեղծական տաղանդը զարգացրել է բանտում։ Եզրափակելով՝ նա բանաստեղծությունների գիրք է գրել, որտեղ պատմել է իր հավատքի և դժվարությունների մասին, որոնք ինքը ստիպված էր կրել նրա պատճառով։ Նրա այս շարադրանքը չի պահպանվել։ Ինկվիզիցիայի ազատագրումից հետո վերադարձել է հայրենի քաղաք և ամուսնացել ։
Գրել է մի քանի պոեմ աշխարհիկ մոտիվներով, գովաբանել է գինին, խնջույքը և զբոսանքը։ Նրա գլխավոր ստեղծագործությունը, սակայն, հանդիսանում է «Պատմութիւն Վենետիկ քաղաքին» ծավալուն պոեմը։ Բաղկացած է 280 տողերից, գրված է խոսակցական հայերենով, 1614 թվականին։ Նրա մեջ Խաչատուրը պատմում է Վենետիկի գեղեցկության և հարստության մասին, որի հիասքանչ շենքերը, տնտեսական բարգավաճումը, մեխանիկական սարքերը և հասարակական կարգը ապշեցրել են բանաստեղծին ։ Նա հիացմունքով է նկարագրում Վենետիկի լեփ-լեցուն խանութներն ու տոնավաճառները, քաղաքացիների վերաբերմունքը իրենց առողջության և հիգիենայի նկատմամբ, եկեղեցական տոների, մասնավորապես՝ Ավագ շաբաթվա ։ Սակայն Վենետիկի կյանքի որոշ կողմեր, այնուամենայնիվ, հակասում էին նրա բարոյական նորմերին։ Անդրադառնալով վենետիկյան ազատ բարքերին՝ նա դատապարտում է կանանց բաց զգեստները, սիրահարների կողմից իրենց զգացմունքների հրապարակային դրսևորումը, մարմնավաճառության ընդունումը, մեզի օգտագործումը որպես կոսմետիկա, ընտանի կենդանիների հանդեպ չափազանց մեծ մոլուցքը և այլն ։
Արտաքին հղումներ
Կատեգորիա:Հայ բանաստեղծներ Կատեգորիա:Հայ գրողներ
Մեծ Մուտնայա (Պեչորայի վտակ)
Մեծ Մուտնայա (Большая Мутная), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Պեչորա գետի աջ ափին՝ 630 կմ հեռավորության վրա։ Գետի երկարությունը կազմում է 127 կմ, ջրահավաք ավազանը՝ 1440 կմ²։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դոնի Ռոստով ավազանային շրջանին, գետի ջրատնտեսային տեղամասը՝ Պեչորա, գետի ենթավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը Պեչորա ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Ծանոթագրություններ
Կատեգորիա:Կոմի Հանրապետության գետեր Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Նաիրի (ռոք խումբ)
Նաիրին հայկական հևի մետալ խումբ է, որը կազմավորվել է 2007 թվականին Երևանում ։
Կազմավորումը
Խումբը կազմավորվել է 2007 թվականի հոկտեմբեր ամսին։ Հիմնադիրներն են Արտաշ Դարբինյանը և Խորեն Միքայելյանը, ովքեր խմբի կազմում են մինչ օրս՝ չնայած նրան, որ այն կազմավորումից հետո ենթարկվել է մի շարք փոփոխությունների։ Խումբը ստեղծագործում և նվագում է հիմնականում Ռոք երաժշտության "Heavy Metal" ոճի մեջ։
Խմբի անունը "NAIRI"- Հայաստանի հին դարերից եկած պատմական անվանումն է, որը բառացիորեն թարգմանվում է "Ջրերի Երկիր"։
Խմբի նպատակն է երաժշտության, խոսքի և կերպարվեստի միջոցով ներկայացնել Հայ ժողովրդի մշակույթի արժեքն ու կարևորությունը, պատմական հետաքրքրքիր իրադարձություններն ու փաստերը, ինչպես նաև Հայ դիցաբանության ողջ հարստությունն ու հրաշքները։
CrossStone (2010)
Խմբի առաջին՝ CrossStone (հայերեն՝ Խաչքար) ալբոմը լույս է տեսել 2010 թվականի հունիսի 4-ին։ Այն պարունակում է 6 հեղինակային ստեղծագործություններ, որոնցից մեկը՝ «Շուշիկի»-ն, իրենից ներկայացնում է Կոմիտասի համանուն ստեղծագործության մշակում՝ հևի մետալ ոճում։ Ալբոմն ընդհանուր առմամբ աչքի է ընկնում հասուն, ավանդական հևի մետալ հնչողությամբ՝ ծանր ռիֆերով և մելոդիկ ինստրումենտալ սոլոներով, որոնք համադրվում են հայկական ժողովրդական երաժշտության էլեմենտների հետ։
Խմբի անդամները
Խումբը ենթարկվել է որոշ փոփոխությունների
Նախկին անդամներ
Արտավազդ Բաղդասարյան - բաս կիթառ, Կորյուն Բոբիկյան - հարվածային, Վլադիմիր Աղաջանյան - հարվածային, Սեյրան Մալերյան - հարվածային, Դավիթ Խուրշուդյան - բաս կիթառ, Ռոման Մնացականյան - վոկալ, Այդին Դավոուդի - վոկալ, Սարգիս Հովակիմյան - վոկալ, Լուսինե Երիցյան - ստեղնաշար
Ծանոթագրություններ
Կատեգորիա:Ռոք խմբեր
Հայաստանի առողջապահության նախարարություն
Հայաստանի Հանրապետության Առողջապահության նախարարություն, գործադիր իշխանության հանրապետական մարմին, որը մշակում և իրականացնում է առողջապահության բնագավառում Հայաստանի կառավարության քաղաքականությունը։ 2021 թվականի հունվարի 18-ից Հայաստանի առողջապահության նախարարը Անահիտ Ավանեսյանն է ։
Նախարարության ենթակայության տակ են գտնվում․
Ներկայիս կազմ
Տեղակալներ ՝
Արտաքին հղումներ
Կատեգորիա:Հայաստանի առողջապահության նախարարություն
Սկիզբ (ֆիլմ, 2010)
«Սկիզբ» («Inception») Քրիստոֆեր Նոլանի ֆանտաստիկ թրիլերն է, որը հիմնված է գիտակցված երազների գաղափարի վրա ։ Պրոֆեսիոնալ լրտեսները օգտագործում են հատուկ հնարքներ չափազանց կարևոր տեղեկություններ ձեռք բերելու համար, նրանք դա անում են մտնելով այլ մարդկանց երազների մեջ, որը կոչվում է «ներածում»։ Ֆիլմում մեծ նշանակություն է կրում այն տեխնոլոգիան, որը թույլ է տալիս մի քանի մարդկանց մտնել նույն երազի մեջ։ ժանրային առումով «Սկիզբը» հիշեցնում է ավանդական «ֆիլմ-գողություն», միայն այն տարբերությամբ, որ այստեղ նպատակը ոչ թե օբյեկտի առևանգումն է, այլ հակառակը նրա տեղադրումը զոհի գիտակցության մեջ։ Ֆիլմի աշխատանքները սկսվեցին 2000 թվականի սկզբից, երբ Նոլանը գրեց 80 էջանոց սյուժեի շարադրություն, երազներ առևանգողների մասին։ 2001 թվականին նա քննարկեց ֆիլմի գաղափարը «Warner Bros.» կինոընկերության հետ, բայց եկավ այն եզրահանգմանը, որ այսպիսի սյուժեի էկրանավորումը չի կարող կայանալ փոքր բյուջեի պայմաններում, իսկ բլոկբաստերներ նկարահանելու փորձ Նոլանը այդ ժամանակ դեռ չուներ ։ Ֆինանսական շուկայում ռեկորդակիրներ «Բեթմեն. Սկիզբ» և «Խավարի Ասպետը» ֆիլմերից հետո Նոլանը զգաց որ արդեն կարող է վերադառնալ «Սկիզբ» ֆիլմին։ Առաջին հերթին նա մշակեց սցենարը, որը կինոընկերությունը հաստատեց և գնեց նրանից 2009 թվականի փետրվարին։ Ֆիլմի նկարահանումները սկսեցին Տոկիոյում հունիս ամսին, և ավարտվեցին Կանադայում նույն տարվա նոյեմբերին ։ Ֆիլմի բյուջեն կազմեց 160 միլիոն դոլար, ծախսերը իրար մեջ կիսեցին «Warner Bros.»-ը և «Legendary Pictures»-ը ։ Ֆիլմի պրեմիերան տեղի ունեցավ Լոնդոնում հուլիսի 13-ին, երեք օր ավելի վաղ քան մյուս կինոթատրոնների ցուցադրումները (IMAX ֆորմատը ներառյալ)։ Ֆիլմը արժանացավ կինոքննադատների կողմից տրված դրական գնահատականների։ Պրեմիերայի առաջին շաբաթվանից սկսած ֆիլմը երկար ժամանակ զբաղեցնում էր 4-րդ հորիզոնականը 250 լավագույն ֆիլմեր (ըստ IMDb վարկածի)ի ցանկում, 2014 թվականի հոկտեմբերի 22-ի դրությամբ այն 13-րդն է այդ ցանկում։
Բաց ավարտ
Եզրափակիչ տեսարանում հանդիսատեսին թողնված է անորոշության տարրը, էկրանը մթնում է հենց այն պահին երբ հոլը սկսում է զգալիորեն դողալ, հնարավոր է դադարելով իր պտույտը ։ Ուշադիր հանդիսատեսը կնկատի, որ ֆիլմի միջով տարված է պատմողական մոտիվներ, որոնք ծառայում են որպես չափորոշիչ. որտեղ է կատարվում գործողությունը, երազու՞մ թե՞ իրականության մեջ։ Երազի մեջ Կոբբը զգում է իր կնոջ առկայությունը, զգում է իրեն ամուսնացած, այդ պատճառով նրա մատի վրա միշտ կարելի է նկատել մատանին։ Իրականության ժամանակ (հնարավոր է հենց վերջին տեսարանն էլ ներառյալ) Կոբբը մատանի չի կրում։ Հոլը անվերջ պտտվում է միայն երազում։ Բոլոր այն տեսարաններում որտեղ Կոբբը չի կրում մատանի, հոլը վերջիվերջո գործում է ըստ ֆիզիկայի կանոնների և կանգնում է ։
Տերմինաբանություն
Ֆիլմը օգտագործում է իր սեփական տերմինները և հասկացությունները, որոնք նկարագրում են օտարների երազներ մտնելու պրոցեսը։
Ֆիլմի ստեղծում
Նոլանը սցենարի վրա աշխատել է մոտ 10 տարի։ Երբ նա նոր սկսում էր մտածել ֆիլմի գաղափարը, Հոլիվուդում դուրս էին գալիս բլոկբաստերներ, որոնք հարցականի տակ էին թողնում «իրականության իրականությունը». Ռեժիսորը այդ ֆիլմերից է համարում «Մատրիցան», «Մութ քաղաքը», «13-րդ հարկը» և վերապահումներով սեփական «Մեմենտոն»։ Նոլանը ազդվել է նաև Բորխեսի զուգավորվող երազների («Ավերակների շուրջ») պատմվածքներից, րոպեկան երազներից, որոնք թվում են տարիներ («Գաղտնի հրաշքը»)։ «Սկիզբ» ֆիլմի աշխարհը ամբողջությամբ նախագծել է Քրիստոֆեր Նոլանը։ Կատարվող գործողությունները այսօրվա իրականությունն են, միայն այն բացառությամբ, որ ֆիլմում մարդիկ ընդունակ են միաժամանակ տեսնել նույն երազը։ Այլ խոսքերով, երազը զրկվում է իր կոնկրետ մարդու սահմանափակությամբ, ինչը ստեղծում է բոլորովին նոր հնարավորություններ։ Օտար մարդկանց երազներ ներթափանցելը, կարդալ նրանց մտքերը և նրանց գիտելիքներին տիրապետելը Նոլանին բերեց «Իսկ ի՞նչ կլինի եթե ոմն մեկը ցանկանա օգտագործել այդ սիստեմը սեփական նպատակների համար» հարցին։ ԴիԿապրիոն համաձայնվեց մասնակցել ֆիլմում այն պայմանով, որ սցենարում պետք է ավելի մանրամասնվի հերոսի գերռիսկային քայլի գնալու շարժառիթը։ Առաջին հերթին դա կնոջ մահվան մեղքի քավումն է։ Պատմողական այս կոնստրուկցիան շատ նման է նույն Նոլանի «Հիշիր», և Սկորսեզեյի «Անիծվածների կղզին» (որտեղ գլխավոր դերում խաղում է նույն ԴիԿապրիոն) ֆիլմերին։ Մեղքը դա ներքին զգացողություն է, որը նման է անավարտ գործին, նման սցենարական գիծը բնորոշ է Նոլանի գրեթե բոլոր ֆիլմերին, նրա հերոսներին տանջում է հենց այդ հարցը, և դա խանգարում է որպեսզի նրանք հասնեն գիտակցաբար դրված նպատակներին։
Արտադրություն
2009 թվականի փետրվարի 11-ին «Warner Bros.» ընկերությունը հայտարարեց «Սկիզբ» ֆիլմի ստեղծման մասին։ Գնվել էին սցենարի էկրանավորման իրավունքները, որը գրել էր հենց ռեժիսորը։ Նկարահանումները սկսեցին Տոկիոյում 2009 թվականի հունիսի 19, նկարահանումները անցկացվել էին նաև՝ Լոս-Անջելես, Լոնդոն, Փարիզ, Տանժեր և Կալգարի քաղաքներում։ Ֆիլմի հիմնական նկարահանումները սկսվեցին 2009 թվականի հուլիսի 13-ին։ Ֆիլմը նկարահանված է ժամանակակից թվային և ժապավենային տեխնոլոգիաների շնորհիվ։ Նոլանը այս ֆիլմում չօգտագործեց IMAX կինոխցիկ, ինչպես դա արել էր «Խավարի Ասպետ»-ում։ «Մենք չենք կարծում, որ հնարավորություն կունենանք օգտագործել IMAX կինոխցիկներ, նրանց չափսերի պատճառով, քանի որ ֆիլմում պետք է լինեն սյուրեալիստական տեսարաններ, երազներ և այլն։ Ես կուզենաի որ նրանք մաքսիմալ կերպով մոտեցվեն իրականին»։ Այնուամենայնիվ ֆիլմը նկարվեց 65մմ-անոց (այնպես ինչպես և IMAX-ը) ժապավենի վրա։ Օգտագործվեցին Panavision Super 70, HDCAM SR կրիչի վրա գրող բարձր թույլատվության կինոխցիկներ, Vistavision (35մմ հորիզոնական դիրքով շարված կադրերով) կինոխցիկը, և 35մմ-անոց Arriflex 235 ու Arriflex 435 կինոխցիկները։
Սաունդթրեք
Ֆիլմի կոմպոզիտորն է Հանս Ցիմմեռը, ով աշխատել է Նոլանի հետ «Բեթմեն. Սկիզբ» և «Խավարի ասպետ» ֆիլմերում։ Ցիմմեռի խոսքերով, «Սկիզբ» ֆիլմի սաունդթրեքը «շատ էլեկտրոն երաժշտություն է»։ Սաունդթրեքը թողարկվեց 2010 թվականի հուլիսի 13-ին։ Վերջին երկու կատարումները հայտնվեցին ինտերնետում, որպես սաունդթրեքի բոնուս մաս։ Ֆիլմում հնչում է նաև Շառլ Դյումոնի հայտնի «Non, Je ne regrette rien» երգը, Միշել Վոկերի գրված բառերով և Էդիտ Պիաֆի կատարմամբ։ Կոբբի թիմը օգտագործում է այս երաժշտությունը տարբեր մակարդակների նետումները համաժամանեցնելու համար։ Մոլի դերը տանող Մարիոն Կոտիյարը ստացել է իր «Օսկարը» հենց Պիաֆի դերը կատարելու համար։ Ռեժիսորի խոսքերով, վերցնելով նրան այս դերում, նա ցանկացել է փոխել երգը, որպեսզի հեռու մնա անտեղի ասոցիացիաներից, սակայն նկարահանող անձնակազմը համոզել է Նոլանին չանել դա։ Ֆիլմի թրեյլերների համար գրվել է երեք երաժշտական թեմա, որոնցից «Mind Heist»-ի հեղինակը Զակ Հեմսին է, իսկ «Simple Idea»-ն և «True Potential»-ը գրել է Հանս Ցիմմեռը։
Թողարկում և մարքեթինգ
Ռուսաստանում «Սկիզբ» ֆիլմի ցուցադրությունը սկսվեց 2010 թվականի հուլիսի 22-ից։ Առաջին թիզերը եղավ 2009 թվականի ամռանը «Անփառունակ սրիկաները» ֆիլմի ցուցադրումից առաջ։ Ստանդարտ թրեյլերը ցուցադրվեց ձմռանը «Շերլոք Հոլմս» ֆիլմից առաջ։ 3-րդ և վերջին թրեյլերը ցուցադրվեց IMAX-ով 2010 թվականի մայիսին «Երկաթե Մարդը 2» ֆիլմից առաջ։ 2010 թվականի գարնանը սկսվեց «Սկիզբ» ֆիլմի վիրուսային մարքեթինգային արշավը։ Վիրուսային մարքեթինգը հայտնվեց պաստառների, հայտարարությունների և տարօրինակ կայքերի տեսքով, որոնք կապված էին ֆիլմի հետ։ 2010 թվականի հունիսի 7-ին «Yahoo! Movies»-ում թողարկվեց կարճամետրաժ ֆիլմ HD ֆորմատով։ «Warner Bros.» Ընկերությունը ամբողջ մարքեթինգի վրա ծախսել է 100 000 000 դոլար։
Քննադատական կարծիքներ
«Rotten Tomatoes» կայքի գնահատականը ցույց է տալիս, որ 10 քննադատներից 9-ը հայտնել են ֆիլմի մասին դրական կարծիք։ Ամենաառաջին կարծիքների մեջ նկատվում էր հիացմունքը, սակայն արդեն լայն վարձույթից հետո գնահատականները դարձան ավելի կշռված։ «TIME» ամսագրի լրագրող Ռիչարդ Կորլիսը ասում է. «Այս հիանալի խաղալիքը, ավելի շատ նման է անվերջ պտտվող հոլի, քան թե կենդանի օրգանիզմի։ Կարող եք այս ֆիլմը անվանել բարդ վիդեո խաղ, այն վերապահմամբ, որ ոչ թե Դուք եք խաղում նրանով, այլ նա է խաղում Ձեզնով»։
Ամերիկացի հայտնի կինոքննադատ Ռոջեր Էբերտը տվել է ֆիլմին ամենաբարձր գնահատականը, նա ասում է. «Մեր օրերին թվում է թե ֆիլմերը դուրս են բերված աղբարկղերից՝ սիքվելներ, ռեմեյքներ, կինոսերիաներ։ Այս ֆիլմի ստեղծողները կատարել են շատ բարդ աշխատանք։ Ֆիլմը իրենից ներկայացնում է յուրահատուկ ստեղծագործություն, որը սկսվել է սպիտակ թղթից»։ Նա նաև գովաբանել է ֆիլմի էմոցիոնալությունը. Մարիոն Քոտիարի իդեալականացված կերպարը գլխավոր հերոսի համար ծառայում է որպես մագնիս, սա անփոխելի սկիզբն է նրա երազների անդադար փոխվող աշխարհում։
Կորլիսը հակառակը, գրում է որ ֆիլմը ավելի շատ ազդում է ոչ թե հոգու, այլ մտածելակերպի վրա, ինչպես դասական եվրոպական գլուխկոտրուկ «Անցած տարի Մարիենբադում» (1960) ֆիլմում։ Ավելի նրբանկատ է ֆիլմի նկատմամբ Սկոթ Էնթոնին «The New York Times»-ից, նա չի տեսնում ֆիլմում ոչ մի խորը փիլիսոփայություն, նա գտնում է միայն փիլիսոփայության մշուշային ակնարկներ։ «Русский Newsweek»-ը կարծում է, որ Նոլանը նկարել է «ոչ հիմար ամառային բլոկբաստեր», այնպիսի ամուր պրոֆեսիոնալների մասին, ինչպիսին հենց ինքն է, «ովքեր կարողանում են սարքել տարբեր շենքեր, բայց նախընտրում են միանման գրասենյակային տարածություններ»։ Ամենահաճախը կարելի է տեսնել հետևյալ քննադատությունները ֆիլմի նկատմամբ.
«Ֆրոյդը և Հիչքոքի նման մի շարք հայտնի ռեժիսորներ հիանալի գիտեին, որ ենթագիտակցությունը անկառավարելի է, այն անընդունելի ցանկությունների լաբիրինթոս է, որտեղ կան կոդավորված գաղտնիքներ, կատակ և վախ»։
Շատերը ովքեր գրում են ֆիլմի մասին, գլխավոր հերոսների առաջադրանքի մեջ տեսնում են կինոյի փոխաբերությունը որպես գործունեություն, որի ժամանակ ռեժիսորը և նկարահանող անձնակազմը «ներածում» են հանդիսատեսի գլխի մեջ իրենց միտքը, Կորլիսը նշում է. «Պատկերացնում եմ, որ կինոթատրոնում այս ֆիլմը դիտելը նման է միասնական քնին, որը տևում է երկար տարիներ»։ Կոբբի և Արիադնայի երկխոսությունները Կորլիսը նմանեցրել է խորհրդատվության՝ երբ ռեժիսորը գնում է բեմադրող-նկարչի մոտ։ «The Guardian»-ը գրում է, որ հանդիսատեսը նման է քնածի նաև նրանով, որ տրամադրված ընդունում է իր առկայությունը ֆիլմի այս կամ այն տեսարանում։
Արտաքին հղումներ
Կատեգորիա:2010 ֆիլմեր Կատեգորիա:Ամերիկյան դրամա ֆիլմեր Կատեգորիա:Ամերիկյան թրիլեր ֆիլմեր Կատեգորիա:Ամերիկյան քրեական ֆիլմեր Կատեգորիա:Ամերիկյան ֆանտաստիկ ֆիլմեր Կատեգորիա:Անգլերեն ֆիլմեր Կատեգորիա:Ամերիկյան գիտաֆանտաստիկ ֆիլմեր Կատեգորիա:Warner Bros. ֆիլմեր Կատեգորիա:Legendary Pictures ֆիլմեր Կատեգորիա:Բրիտանական ֆիլմեր Կատեգորիա:Ամերիկյան մարտաֆիլմեր Կատեգորիա:IMAX ֆիլմեր Կատեգորիա:Ֆիլմեր, որոնց գործողությունները տեղի են ունենում Լոս Անջելեսում Կատեգորիա:Կալիֆոռնիայում նկարահանված ֆիլմեր Կատեգորիա:Փարիզում նկարահանված ֆիլմեր Կատեգորիա:2010-ականների արկածային ֆիլմեր Կատեգորիա:Ամերիկյան ֆիլմեր Կատեգորիա:Ֆիլմեր Փարիզի մասին Կատեգորիա:Մեծ Բրիտանիայում նկարահանված ֆիլմեր Կատեգորիա:Ամերիկյան էքշն թրիլեր ֆիլմեր Կատեգորիա:BAFTA մրցանակի դափնեկիր ֆիլմեր Կատեգորիա:Ամերիկյան գիտաֆանտաստիկ էքշն ֆիլմեր Կատեգորիա:Ամերիկյան էքշն արկածային ֆիլմեր Կատեգորիա:2010-ականների էքշն թրիլեր ֆիլմեր Կատեգորիա:Ֆիլմեր, որոնց գործողությունները տեղի են ունենում Ֆրանսիայում Կատեգորիա:2010-ականների գիտաֆանտաստիկ էքշն ֆիլմեր Կատեգորիա:Ինքնասպանության մասին ֆիլմեր Կատեգորիա:Լոնդոնում նկարահանված ֆիլմեր Կատեգորիա:Ֆիլմեր, որոնց գործողությունները տեղի են ունենում Կալիֆոռնիայում Կատեգորիա:Բրիտանական թրիլեր ֆիլմեր Կատեգորիա:2010-ականների ֆենտեզի ֆիլմեր Կատեգորիա:Բրիտանական ֆանտաստիկ ֆիլմեր
Կիրովո (քաղաքատիպ ավան, Ուկրաինա)
Կիրովո (Кірове), քաղաքատիպ ավան Ուկրաինայի Դոնեցկի մարզի Ձեռժինսկի քաղաքային խորհուրդում։
2012 թվականի տվյալներով Կիրովո քաղաքատիպ ավանում բնակվում էր 10 262 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Ձեռժինսկի քաղաքային խորհուրդի բնակավայրեր Կատեգորիա:Ուկրաինայի քաղաքատիպ ավաններ
Պավել Չեբանու
Մարզչական
1990 թվականին դարձել է իր նախկին ակումբի մարզիչ, սակայն երկար չի աշխատել և 1991 թվականին հեռացել է թիմից։ Երկար ժամանակ մարզել է Մոլդովայի ու Ռումինիայի փոքր ակումբներ՝ «Սպերանցա» (Նիսպորենի), «Օլիմպիա» (Սատու Մարե), «Ամոկոմ» (Քիշնև) ։
Ֆունկցիոներ
1997 թվականի փետրվարի 1-ին դարձել է Մոլդովայի ֆուտբոլի ֆեդերացիայի նախագահ։ 2013 թվականին վերընտրվել է նույն պաշտոնում ։ Զբաղեցնում է նաև ՈՒԵՖԱ ֆուտբոլի կոմիտեի փոխնախագահի պաշտոնը ։ 2015 թվականի ապրիլին արժանացել է Մոլդովայի Հանրապետության բարձրագույն պարգևին՝ Հանրապետության շքանշանի ։
Արտաքին հղումներ
Կատեգորիա:Մոլդովացի ֆուտբոլիստներ Կատեգորիա:Մոլդովացի ֆուտբոլային մարզիչներ Կատեգորիա:Ֆուտբոլի հարձակվողներ
Ծիթելծկղարո (Գորիի շրջան)
Ծիթելծկղարո (წითელწყარო), գյուղ Վրաստանում։ Գտնվում է Շիդա Քարթլի մարզի Գորիի շրջանում ։
Դիրք
Գտնվում է ծովի մակարդակից 1080 մետր բարձրության վրա։ Շրջկենտրոն Գորիից հեռու է 35 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 4 մարդ ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Գորիի շրջան
Ենովք Նազարյանց
Կենսագրություն
Ենովք Նազարյանցը ծնվել է Կոստանդնուպոլսում։ Սովորել է տեղի գեղարվեստի վարժարանում, այնուհետև կատարելագործվել է Իտալիայում։
Նազարյանցի վաղ շրջանի գործերից հայտնի է միայն Պետրոս Ադամյանի մատիտանկար աճյունապատկերը (1891, Կ.Պոլիս)։ 1890-ականներին տեղափոխվել է Դոնի Ռոստով, ապա` Թիֆլիս։ Այդ շրջանի գործերից են Շալամյան և Այվազյան ամուսինների դիմանկարները (1897)։ 1906-1927 թվականներին բնակվել է Ալեքսանդրապոլում, ղեկավարել տեղի նկարչական ստուդիան։ Պարբերաբար այցելել է Երևան և Թիֆլիս։ Տիրապետել է մատիտի, յուղաներկի և կավճամատիտի տեխնիկաներին` նախապատվությունը տալով կավճամատիտին։ Ստեղծագործել է հիմնականում դիմանկարի ժանրում ։
Գագիկ Վարդանյան (տնտեսագետ)
Գագիկ Իշխանի Վարդանյան, հայ տնտեսագետ։ Տնտեսագիտական գիտությունների դոկտոր (2009), պրոֆեսոր (2012)։ Խորհրդային տնտեսագետ Նիկոլայ Կոնդրատևի մեծ տնտեսական պարբերաշրջանների տեսության («կոնդրատևյան ալիքներ», «Կոնդրատևի պարբերաշրջաններ») հիման վրա, հիմնավորել է գիտելիքի կուտակման «երկար ալիքների» գոյությունը։ Մշակել և տեսականորեն հիմնավորել է ՀՀ - ում գիտելիքահենք տնտեսության զարգացման կառուցակարգերը, այդ թվում՝ ՀՀ ազգային ինովացիոն համակարգի հայեցակարգային մոտեցումները։ Առաջարկել է տեխնոլոգիայի ազգային կլանող կարողության մոդել, ինչը հնարավորություն է ընձեռում հաշվարկելու տեխնոլոգիայի կլանող կարողության համաթիվը և երկրներն աստիճանակարգել ըստ այդ համաթվի։
Ենովք Նազարյանց
Կենսագրություն
2006 թվականին ՀԱՊ-ում առաջին անգամ ցուցադրվել է Նազարյանցի ամբողջ հավաքածուն ։ Գործերից գտնվում են Հայաստանի ազգային պատկերասրահում ։
Գագիկ Վարդանյան (տնտեսագետ)
Գիտական գործունեությունը
Ամուսնացած է, ունի երկու որդի։
Ենովք Նազարյանց
Ծանոթագրություններ
Կատեգորիա:Հայ նկարիչներ Կատեգորիա:Հայ գեղանկարիչներ
Գագիկ Վարդանյան (տնտեսագետ)
Ծանոթագրություններ
Կատեգորիա:ՀՀ պետական գործիչներ Կատեգորիա:Սեպտեմբերի 25 ծնունդներ Կատեգորիա:1955 ծնունդներ Կատեգորիա:ՀՊՏՀ շրջանավարտներ Կատեգորիա:Տնտեսագիտության դոկտորներ Կատեգորիա:ՀՀԿ անդամներ Կատեգորիա:Հայ պրոֆեսորներ Կատեգորիա:Հայ տնտեսագետներ Կատեգորիա:Տնտեսագիտական գիտությունների դոկտորներ
Սեբաստիան I
Սեբաստիան I Ցանկալի (Sebastião «o Desejado», ), Պորտուգալիայի թագավոր Ավիզների գերդաստանից։
Թագավորման սկիզբը
Եղել է Ժուան Մանուելի և Խուան Ավստրիացու որդին։ Ժուան III-ի թոռն է։ Սեբաստիանի հայրը մահացել է թոքախտից 1554 թվականի հունվարի 2-ին` Սեբաստիանի ծնունդից առաջ։ Նրա մայրը լքել է Լիսաբոնը 1554 թվականի մայիսի 17-ին և վերադարձել Իսպանիա` իր երեխայի խնամքը վստահելով սկեսրոջը` Եկատերինա Ավստրացուն և դրանից հետո այլևս չի տեսել իր երեխային, սակայն նրա հետ պահպանել է նամակագրությունը և Պորտուգալիայից ստացել է նրա դիմանկարները։
Երբ մահացել է իր պապը, Սեբաստիանը ընդամենը 3 տարեկան էր և մինչ նա կդառնար չափահաս, նրա խնամակալը նախ իր տատիկ Եկատերինան էր, այնուհետև` կարդինալ Էնրիկեն` Լիսաբոնի արքեպիսկոպոսը և Ժուան III-ի եղբայրը։ 1568 թվականին, լինելով 15 տարեկան, Սեբաստիանը իր վրա վերցրեց պետական գործերը։ Նրա կառավարումը Պորտուգալիայի համար աղետալի հետևանքներ ունեցավ։
Խաչակրաց արշավանք և մահ
Սեբաստիանն ապրում էր երևակայական աշխարհում, որը լիքն էր միջնադարյան ասպետական իդեալներով։ Նրա գլխավոր նպատակը Հյուսիսային Աֆրիկայում Պորտուգալիայի համար գաղութներ նվաճելն էր։ Օգտվելով Ֆեսի թագավորությունում տիրող գահի համար կռիվներից` նա որոշեց Մարոկկոն ազատել մուսուլմաններից` իրեն համարելով խաչակիրների ժառանգորդ։
1574 թվականին արշավ կազմակերպեց դեպի Տանժեր, որտեղ անհաջող կերպով կռիվ տվեց մավրերի հետ։ Երբ Մարոկկոյում գահի համար կռիվ սկսվեց, Սեբաստիանը օգնության ձեռք մեկնեց արտաքսված Աբու Աբդալ Մուհամեդին։ Նրա բանակը կազմված էր պորտուգալացի, իսպանացի, իտալացի և գերմանացի վարձկաններից։ Սակայն Սեբաստիանը զորքին ջարդեցին, ինքը թագավորը զոհվեց, սակայն նրա մարմինը գտնվեց։
Հարավի չամուսնացած թագավորի մահը հանգեցրեց Ավիզների գերդաստանի ընկճմանը և Պորտուգալիայի ու Իսպանիայի միացմանը։
Լեգենդ Սեբաստիանի մասին
Թագավորի անհետացումը Սեբաստիանի անվան շուրջ լեգենդ է ստեղծել. դեռ երկար ժամանակ պորտուգալացիները սպասում էին, որ նա կվերադառնա և կփրկի Պորտուգալիան թշնամիներից։ Որպեսզի վերացնի լեգենդը, Ֆիլիպ II-ը, 1580 թվականին գահ բարձրացավ և հայտարարեց, որ Մարոկկոյից ստացել է Սեբաստիանի մնացորդները և թաղել է դրանք Լիսաբոնի Ժերոնիմուշ վանքում։ Այդ հայտարարությունն ունեցավ սպասված արդյունքը։ Դրանից հետո տարբեր ժամանակահատվածներում հայտնվել են չորս ինքնակոչներ, ովքեր ներկայացել են որպես կորած թագավոր։ Նրանց շարքում էին Պենամակորի թագավորը (իրական անունը հայտնի չէ), Մաթեուշ Ալվարեշը և այլք։
Արտաքին հղումներ
Կատեգորիա:Պորտուգալիայի թագավորներ Կատեգորիա:Կաթոլիկ միապետներ Կատեգորիա:Պորտուգալիայի քաղաքական գործիչներ Կատեգորիա:Հետմահու երեխաներ
Վիձ Յու
Վիձ Յու  (Видз-Ю), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Լոպիու գետի ձախ ափին 17 կմ հեռավորության վրա։ Գետի երկարությունը կազմում է 110 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկ Պեչորյան ավազանային շրջանին, գետի ջրատնտեսային տեղամասը՝ Վիչեգդա գետն է սկսած ակունքից մինչև Սիկտիվկար քաղաք, գետի ենթաավազանը Վիչեգդա, գետի գետային ավազանը Հյուսիսային Դվինան ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Ծանոթագրություններ
Կատեգորիա:Կոմի Հանրապետության գետեր Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
1925
Մահեր
Կատեգորիա:1925 Կատեգորիա:Տարեթվեր
Սիլվանի գավառակ
Սիլվան, գավառակ Արևմտյան Հայաստանում, Դիարբեքիրի վիլայեթում։ Վարչական կենտրոնը Սիլվան գյուղաքաղաքն է։
Իր տարածքով մոտավորապես համապատասխանել է Մեծ Հայքի Աղձնիք աշխարհի Նփրկերտ գավառին։
Պատմություն
Ըստ թուրքական աղբյուրենրի 1915 թ.-ի Մեծ եղեռնի ժամանակ բռնի ուժով տարագրվել են 6235 հայեր։
Բնակչություն
1890-ական թվականներին ուներ 112 բնակավայր՝ 4119 տուն բնակչով, որից 1492-ը՝ հայ, իսկ 2382-ը՝ քուրդ, 245-ը՝ նեստորական ասորի ։
Ծանոթագրություններ
Կատեգորիա:Արևմտյան Հայաստանի գավառներ
Ռոկա Պիետորե
Ռոկա Պիետորե (Rocca Pietore), կոմունա Իտալիայում։ Տեղակայված է Վենետո մարզում, Բելունո գավառում ։
Բնակչությունը կազմում է 1451 մարդ (2008), բնակչության խտություն՝ 19 մարդ/կմ²։ Զբաղեցնում է 75 կմ² մակերես։ Փոստային ինդեքս՝ 32020։ Հեռախոսային կոդ՝ 0437։
Կոմունայի հովանավորն է Սուրբ Մարիամ Մագդաղենացին։ Տորնը նշվում է հուլիսի 22-ին։
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Սերգեյ Զարուդնի
Սերգեյ Իվանովիչ Զարուդնի (Сергей Иванович Зарудный, ), ռուս իրավաբան և թարգմանիչ, գաղտնի խորհրդական, 1860-ականների դատական բարեփոխումների հիմնական ստեղծողներից մեկը։
Կենսագրություն
Սերգեյ և Միտրոֆան Զարուդնի եղբայրները սերում են հին, բայց աղքատ, փոքրիկ ռուս ազնվական ընտանիքից։ 14 տարեկանից Զարուդնին, գրեթե առանց ուսուցիչների` ինքնուրույն, պատրաստվել է ընդունվել համալսարան ՝ երբեմն նյութական ծանր կարիք ունենալով։ 1842 թվականին Զարուդնին ավարտել է Խարկովի Կայսերական համալսարանի ֆիզիկամաթեմատիկական ֆակուլտետը՝ ստանալով գիտությունների թեկնածուի աստիճան ։
Գալով Սանկտ Պետերբուրգ՝ նա մտադիր էր աշխատանքի անցնել Պուլկովոյի աստղադիտարանում, սակայն փոխարենը հայտնվեց արդարադատության նախարարությունում։
Առաջին փաստաթուղթը, որը կնքվեց Զարուդնիի կողմից, վերաբերում էր դատաիրավական բարեփոխումներին. դա շրջաբերական էր, որն ուղարկվել էր դատական համակարգին` առաջարկելով մեկնաբանություններ տալ ներկայիս քաղաքացիական դատավարության թերությունների վերաբերյալ` կապված դրա վերափոխման ենթադրությունների հետ։
Շուտով նախարարությունը սկսեց մեկնաբանություններ ստանալ դատական գործիչների կողմից։ Իշխանությունները, առանց դրանք կարդալու, դրանք ուղարկեցին սեփական գրասենյակի II բաժին, սակայն Զարուդնին մեծ հետաքրքրություն ցուցաբերեց։ Ինքնուս իրավաբանին ապշեցրել են նոր երեւույթները, որոնք առաջին անգամ բացվել են իր առջեւ. դիտողություններից ամենակարեւորը նա դուրս գրեց իր համար ու շատ մտածեց դրանց շուրջ։ Դա Զարուդնիի համար առաջին իրավաբանական դպրոցն էր, ավելի բեղմնավոր, քան համալսարանում իրավունք դասավանդելը։
Զարուդնին սկսեց ծանոթանալ օտարերկրյա իրավաբանական գրականությանը և օրենսդրությանը, իսկ արտասահմանյան հաճախակի ուղևորությունների ժամանակ՝ դատական պրակտիկային։
1849 թվականին նա նշանակվել է իրավախորհրդատու, ապա՝ Արդարադատության նախարարության խորհրդակցության ավագ իրավախորհրդատու, և շուտով այս հարցի նկատմամբ արտահայտեց իր յուրօրինակ վերաբերմունքով։ Օրենքների իմաստը հասկանալու համար նա դիմեց պատմական մեթոդին. նա փորձել է անհատական միջադեպերը նվազեցնել ընդհանուր սկզբունքների. ձգտել է հնացած օրենքների հնարավոր մեղմացում, օրինակ՝ կանանց ժառանգության հարցում, նա սկսեց միասնություն և հետևողականություն մտցնել խորհրդակցության հակասական պրակտիկայի մեջ և իր շուրջը ստեղծեց գործնական իրավագիտության մի ամբողջ դպրոց։ Զարուդնիի զեկույցները թե՛ փաստարկի ուժի, թե՛ ներդաշնակության, թե՛ ձևի նրբագեղության առումով, ապշեցուցիչ էին, այնպես որ դրանցից մեկի վերաբերյալ (Սմոլենսկ քաղաքի հողերում, 1852 թվականին) Արդարադատության նախարար Վ. Ն. Պանինը` մի անսովոր կոպիտ մարդ, ակամա պայթեց. «Եթե կյանքումս մեկ անգամ գրեի նման զեկույց, կհամարեի, որ կյանքս իզուր չեմ ապրել»։
1852 թվականին նախարարության երկրորդ մասնաճյուղին կից ստեղծվեց կոմիտե՝ քաղաքացիական դատավարության նախագիծ կազմելու համար. Զարուդնին նշանակվեց նրա գործավար, բայց նա կարող էր միայն ամենաաննշան տեխնիկական բարելավումները կատարել նախագծի մեջ՝ չհամարձակվելով այդ ժամանակ մտածել ոչ միայն հրապարակայնության, այլև նույնիսկ բանավոր գործընթացի մասին։
1856-ին Զարուդնին նշանակվեց արքայազն Վ. Ի. Վասիլչիկովի հանձնաժողովի գործավար, որը ստեղծվել էր Ղրիմի պատերազմի ժամանակ Հարավային և Ղրիմի բանակների քառորդ ղեկավարության չարաշահումները բացահայտելու համար։ Այդ նպատակով այցելելով Նիկոլաև, Օդեսա, Սիմֆերոպոլ, Սևաստոպոլ, Յալթա, Խերսոն և այլ քաղաքներ, Զարուդնին կարող էր տեսնել, թե ինչ սարսափելի վիճակում են վարչակազմն ու դատարանը ամենուր՝ վարչակազմի անսահմանափակ կամայականության և հասարակության լռության պատճառով։ Գլխավոր դատախազի նստավայրում վեց ամիս մնալուց հետո` Սանկտ Պետերբուրգ վերադառնալուց հետո 1857 թվականին Զարուդնին նշանակվում է Պետական խորհրդի պետքարտուղարի օգնական, պետքարտուղար Վ.Պ.Բուտկովի առաջարկով։ Բուտկովը, թարմացնելով իր բաժինը թարմ ուժերով նոր աշխատուժով` հենվելով Զարուդնիի վրա, որպես քաղաքացիական դատավարության փորձագետ։
Նրա նախագիծը, որը կազմվել էր 1852 թվականին կոմիտեի կողմից` Բուտկովի մասնակցությամբ, արդեն ներկայացվել էր Պետական խորհրդի քննարկմանը։ Այն ժամանակվա բարձրագույն ոլորտներում այս նախագծի արմատական վերամշակման անհրաժեշտությունն անմիջապես չդրվեց։
Դեռևս 1857 թվականի նոյեմբերի 16-ին հայտարարվեց բարձրագույն հրամանը, որով Պետական խորհրդին արգելվեց շոշափել հրապարակայնության և փաստաբանության (ինչպես նաև երդվյալ ատենակալների) հարցերը։
Ճորտատիրությունը վերացնելու վճռականությունը, այնուամենայնիվ, պետք է արտացոլվեր բարեփոխումների աշխատանքի բոլոր մյուս ճյուղերում։ Պետքարտուղար, արքայազն Դ.Օբոլենսկին, որը մտերիմ էր Մեծ Դքս Կոնստանտին Նիկոլաևիչի հետ, հրապարակեց վիմագրված գրքույկ, որտեղ նա կտրուկ քննադատեց  Դ.Ն. Բլուդովի նախագիծը` որպես ժամանակի ոգուն չհամապատասխանող, առաջարկեց պարզապես թարգմանել Լեհաստանում գործող քաղաքացիական իրավունքի բանավոր օրենսգիրքը։ Զարուդնին հակադրվեց այս գրքույկին, որի շնորհիվ Պետխորհրդի անդամների շրջանում սկսեց աճել դատաիրավական բարեփոխումների հարցի ավելի լայն ձևակերպման գաղափարը։
Ըստ Զարուդնիի, որոշվել է, առաջին հերթին, մշակել քաղաքացիական դատավարության հիմնական սկզբունքները և դրա համար խորհրդի նախնական եզրակացություններն ուղարկել դատաիրավական գործիչներին և մասնագետներին՝ մեկնաբանությունների համար։ Ստացված մեկնաբանությունները պարունակում էին շատ օգտակար ցուցումներ։ Զարուդնին առաջարկել է կազմել բոլոր մեկնաբանությունների փաթեթը և տպագիր օրինակներով ուղարկել Պետական խորհրդի անդամներին։ Դրա շնորհիվ շատ բան, ինչի մասին նախկինում թույլ չէր տրվում խոսել, դադարեց սարսափելի ու արգելված թվալ։ Քրեական դատարանի և դատական իշխանության հաստատությունների նախագծերում, որոնք Բլուդովը ներկայացրել է 1860 թվականին Պետական խորհրդին, ի հայտ եկան ինչպես հրապարակայնությունը, այնպես էլ դատական իշխանության տարանջատումը վարչական իշխանությունից։
1858-ին Զարուդնին գործուղվում է արտերկիր՝ ծանոթանալու տեղի դատական իշխանությանը և այդ գործընթացի վերաբերյալ գրել է 13 հատուկ հոդված, որոնք մասամբ տպագրվել են ամսագրերում («Դատական իշխանության վերափոխման գործը Ռուսաստանում տե´ս հատոր I) և «Պաշտպանիչ օրենքներ քաղաքացիական իրավունք» ու «Գործադիր իշխանությունը դատական իշխանությունից տարանջատելու մասին օրենքներ» մենագրության մեջ (հատոր XV «Գործեր»)։
Այս աշխատանքներում Զարուդնին դեմ է ֆրանսիացի մոդելներից ստրկական կրկնօրինակմանը և վիճում է կասկածելի ռուտինիստների հետ, ովքեր ժամանակավրեպ են համարել Ռուսաստանում արևմտաեվրոպական տիպի դատարանների ներդրումը։ «Դժվար է մտածել,- ասում է նա,- որ մարդիկ ամենուր և երբևէ պատրաստ են եղել չարին և անհաս՝ բարու համար:Ճիշտ օրենքը երբեք չարիք չի անի. գուցե ինչ-ինչ հանգամանքներից և նույնիսկ հենց նոր օրենքի բնույթից ելնելով, այն որոշ ժամանակ չի կատարվի իր ստույգ պատճառաբանությամբ, բայց շատ ավելի հավանական է, որ այն անմիջապես խորապես արմատավորվի և դառնա հզոր աջակցություն ժողովրդի խաղաղության ու բարգավաճման համար»։
Որպես Ներքին գործերի նախարարությանը կից ստեղծված հանձնաժողովի անդամ, որն աշխատում էր գյուղացիական աշխարհի հիմնարկների կազմակերպման վրա, Զարուդնին հանդես էր գալիս գյուղական համայնքի ինքնակառավարման պահպանման օգտին։ 1860 թվականի սեպտեմբերի 25-ին նշանակվել է օգնելու Վ.Պ.Բուտկովի Գլխավոր կոմիտեում գյուղացիների վերաբերյալ դրույթների քննարկման ժամանակ։
1861 թվականի հունվարի 7-ին Զարուդնին նշանակվել է Օրենքի դեպարտամենտի պետական քարտուղարի պաշտոնակատար, որտեղ նա զեկուցել է վերը նշված դրույթների մասին։ Բուտկովը, փետրվարի 19-ին դրույթների մշակման աշխատանքների համար, Զարուդնիին հայտնելով շնորհակալություն, հավելել է, որ «հատկապես ուրախ է Զարուդնիին փոխանցել Բարձրագույն որոշումը՝ որպես աշխատանքի ամենաակտիվ մասնակիցներից մեկին»։ Զարուդնին այն ժամանակ ստացած ոսկե «գյուղացիական» մեդալը վեր էր դասում մնացած բոլոր մրցանակներից։
1861 թվականից ի վեր Զարուդնին վերջապես կարողացավ իրականացնել իր վաղեմի փայփայած ծրագիրը` ամբողջական դատական վերափոխման համար՝ հիմնված ռացիոնալ հիմքերի վրա։
Հետագայում նա մեկ անգամ չէ, որ ասաց, որ եթե գյուղացիների հողով ազատագրումը տեղի չունենար 1861 թվականի փետրվարի 19-ին, ապա դատական կանոնադրությունները չէին հաստատվի 1864 թվականի նոյեմբերի 20-ին։ Վ.Պ.Բուտկովն այդ ժամանակ գտնվում էր իր ազատական կրքերի գագաթնակետին։ Զարուդնին օգտվեց բարձրագույն ոլորտներում իր մեծ կշիռից՝ ճանապարհ հարթելով դատաիրավական բարեփոխումների հարցի նոր ձևակերպման համար։ 1861 թվականի հոկտեմբերին նա Բուտկովի համար կազմեց առավել հնազանդ զեկույցը ՝ մատնանշելով այն դժվարությունները, որոնք առաջացել էին Պետական խորհրդում, երբ քննարկում էին Բլուդովի տարբեր ժամանակներում ներկայացված նախագծերը, որոնք համակարգված չէին միմյանց միջև։
Համաձայն այս զեկույցի՝ 1861 թվականի հոկտեմբերի 23-ին կայսերական հրաման է տրվել պետական գրասենյակում հանձնաժողով ստեղծել՝ Բլուդովի նախագծերից «հիմնական և գլխավոր սկզբունքները» հանելու համար։ Այս միջոցառման շնորհիվ ձեռք բերվեցին երեք կարևոր նպատակներ. 1) ակտերի նախագծերը, որոնք հաստատման նախօրեին էին վերածվել պարզ օրենսդրական նյութի, 2) անհրաժեշտություն առաջացավ կազմել նոր նախագծեր, և 3) կոմս Բլուդովը հեռացվեց ղեկավարությունից, թեև հակված էր զիջումների, սակայն այդ տարիքում (այն ժամանակ նա 76 տարեկան էր) ի վիճակի չէր գործն ուղղել նոր ձևով։
1861 թվականի վերջերին հանձնաժողովն ավարտել էր «հիմնական սկզբունքների» արդյունահանումը, որոնց անբավարարությունը, հենց այս աշխատանքի շնորհիվ, լիովին ակնհայտ դարձավ։ Արքայազն Պ. Պ. Գագարինը, ով Բլուդովին փոխարինեց Պետական խորհրդի նախագահի պաշտոնում, 1862 թվականի հունվարին ստացավ բարձրագույն հրաման, որի համաձայն` հրամայվեց «ընդհանուր ձևով ներկայացնել Պետական կանցլերի և դրան կից իրավաբանների նկատառումները այն հիմնական սկզբունքների, անկասկած արժանիքների վերաբերյալ. որն այժմ ճանաչված է գիտության և եվրոպական պետությունների փորձի կողմից և ըստ որի պետք է վերափոխվեն Ռուսաստանում դատական ստորաբաժանումները։
Այս ակտը չեղարկեց նախկինում երդվյալ ատենակալների և եվրոպական դատական իրավունքի այլ ինստիտուտների վրա դրված արգելքը և հնարավորություն ընձեռեց կազմելու համահունչ, ռացիոնալ ծրագիր ամբողջական դատական վերափոխման համար։ Հանձնաժողովը, որի ոգին Զարուդնին էր, վեց ամսում կատարեց իրեն հանձնարարված խնդիրը՝ ներկայացնելով խիստ համակարգված, գերազանց ներքին և արտաքին մշակված «Քաղաքացիական և քրեական դատավարության և դատական համակարգի վերաբերյալ նկատառումներ և հիմնական դրույթներ»։
Այդ սկզբունքներից էին դատական իշխանության ամբողջական տարանջատումը օրենսդիրից և գործադիրից, դատավորների անփոփոխելիությունը, իրավաբանի անկախությունը, քրեական գործերով երդվյալ ատենակալների որոշումը՝ չբացառելով քաղաքական և գրական գործերը։ Իմանալով, թե ինչ ահռելի օգուտ է բերել հասարակական կարծիքի ուժը գյուղացիական ռեֆորմին, Զարուդնին պնդեց, որ վերոհիշյալ դրույթները ոչ միայն ուղարկվեն պրակտիկ աշխատողներին մեկնաբանությունների համար, այլև հրապարակվեն ընդհանուր տեղեկատվության համար։
«Հիմնական դրույթների» համաձայն դատական կանոնադրությունների նախագծերը կազմելու համար ստեղծվել է հանձնաժողով, որը բաժանվել է քաղաքացիական, քրեական արդարադատության և դատական իշխանության բաժինների։
Զարուդնիի նախագահությամբ գործում էր միայն քաղաքացիական դատավարության բաժինը, բայց նա անխոնջ եռանդով աշխատում էր բոլոր գերատեսչություններում։ Զարուդնին ուժասպառ էր եղել, որպեսզի որքան հնարավոր է շուտ ու կատարյալ ծնվի իր սիրելի միտքը`գիշերները արթնանում էր սրբագրման համար։
11 ամսում կազմվել են դատաիրավական կանոնադրության նախագծեր՝ հագեցած ընդարձակ բացատրական նշումներով (մոտ 1800 տպագիր էջ, թղթապանակում)։ Զարուդնիի գործերի ամենամոտ վկան` Բուտկովը, 1864 թվականի նոյեմբերի 22-ին նրան հանձնելով նոր տպագրված դատական կանոնադրությունների առաջին օրինակը, դրա մակագրության մեջ նշել է, որ «առաջին օրինակը իրավամբ պետք է պատկանի Սերգեյ Իվանովիչին, որպես այն անձին, ում նոր դատական բարեփոխումները Ռուսաստանում. իր գոյությամբ ավելի շատ է պարտական, քան մյուսներին»։ Դատական կանոնադրությունների հրապարակումից հետո Զարուդնին մասնակցել է լրացուցիչ օրենսդրության մշակմանը (պաշտպանական վարույթի մասին և այլն) և եղել է Պետական կանցլերությունում ձևավորված նոր հանձնաժողովի անդամ, որը մշակել է դատական օրենսդրության ներդրման կանոններ։
Անդամների մեծամասնությունը հակված էր արդարադատության նախարարության կարծիքին, որն առաջարկում էր նոր դատական հաստատություններ բացել ոչ թե միանգամից ամենուր, այլ աստիճանաբար՝ պատճառաբանելով գործնական դժվարությունները. Զարուդնին, վախենալով բարեփոխումների մոտալուտ սառեցումից, պնդեց կանոնադրությունների միանգամյա ներդրումը բոլոր Զեմստվոյի նահանգներում՝ դատարանների կազմի աստիճանական աճով։
Ավարտելով դատաիրավական բարեփոխումների աշխատանքը՝ Զարուդնին կարգի բերեց «Դատական իշխանության վերափոխման գործը Ռուսաստանում» ծավալուն նյութը՝ այն բաժանելով 74 հատորի և «Գործի» մի քանի հավաքածուներ հանձնեց Սանկտ Պետերբուրգի արխիվների գրապահոցներ ։ Բացի այդ, նա մեծ ծառայություն է մատուցել ռուսական գիտությանը և դատաիրավական պրակտիկային՝ 1866 թվականին հրապարակելով «Դատական կանոնադրությունները, որոնց վրա հիմնված են դրանք»։
Այս թանկարժեք հրատարակությունը դարձել է ռուս դատավորների տեղեկատու գիրք։ Նրա հաջողության մասին կարելի է դատել առնվազն նրանով, որ մեկ տարուց էլ քիչ ժամանակում առաջին հրատարակությունը վաճառվել է վեց հազար օրինակով։ Երբ արդարադատության նախարարի պաշտոնանկությունից հետո Դ.Ն. Զամյատնինը փոխեց իր վերաբերմունքը դատաիրավական բարեփոխումներին, Զարուդնին, որքան կարող էր, հակադրվեց նոր տենդենցին, ընդդիմանալով օրենսդրական դեպարտամենտի պետքարտուղարի նախարարական նախագծերին, որոնք նախատեսված չէին օրենքով, բայց ընդունված էին դարձել 1862 թվականից։
1869 թվականի հունվարի 1-ին Զարուդնին իր կյանքի ծաղկման շրջանում նշանակվեց սենատոր հին բաժանմունքներից մեկում ։ Զարուդնիի պաշտոնանկությունը Պետական խորհրդից ափսոսանք առաջացրեց խորհրդի շատ անդամների մոտ. արքայազն Պ.Պ. Գագարինը բաժանվելիս նրան ասաց. «Դուք ավելի շատ աշխատեցիք, քան մյուսները հին Սենատը քանդելու համար, և հայտնվեցիք նրա ավերակների մեջ»։ Դատական կանոնադրությունների գլխավոր հեղինակին մինչև կյանքի վերջ չեն տեղափոխել վճռաբեկ բաժիններ, որոնց ստեղծման գործում նա այդքան ակնառու դեր է խաղացել։ Դեռևս ջերմորեն սիրելով նոր դատարանները, Զարուդնին ընտրվեց Կուպյանսկի շրջանի (Խարկովի նահանգ) պատվավոր մագիստրատ իր ընտանեկան կալվածքի վայրում, իսկ ամռանը նա մասնակցեց Կուպյանսկու համաշխարհային կոնգրեսի հանդիպումներին։
1869 թվականին Զարուդնին հրապարակել է «Իտալական թագավորության քաղաքացիական օրենսգիրքը և ռուսական քաղաքացիական օրենքները» համեմատական իրավական ուսումնասիրությունը, 1870 թվականին՝ «Իտալիայի թագավորության առևտրային օրենսգիրքը և ռուսական առևտրային օրենքները»։ 1873 թվականին նա ռուս իրավաբանների առաջին համագումարի համար կազմեց «Քաղաքացիական օրենքների ամբողջական հրապարակման անհրաժեշտության մասին (1857) և դրանց ներդաշնակեցումը բոլոր հետագա օրինականացումների հետ», որն ավարտվեց միայն 1888 թվականին։
1879 թվականին հրատարակել է Բեքարիայի «Ոճիրների և պատիժների մասին» աշխատության թարգմանությունը՝ հետաքրքիր նշումներով։ Կյանքի վերջին տարիներին Զարուդնին աշխատել է Դանթեի «Դժոխքի» թարգմանության վրա, որը նրան հաջողվել է թողարկել՝ ընդարձակ մեկնաբանություններով, մահից անմիջապես առաջ։
1886 թվականին Զարուդնին ընտրվել է Մոսկվայի իրավաբանական ընկերության կողմից որպես նրա պատվավոր անդամներից մեկը։ Սերգեյ Իվանովիչ Զարուդնին մահացել է 1887 թվականի դեկտեմբերի 18-ին Նիցցա գնալու ճանապարհին, որտեղ էլ նրան թաղել են։
Գրականություն
Կատեգորիա:Ռուս իրավագետներ Կատեգորիա:Ռուս թարգմանիչներ Կատեգորիա:Բնօրինակում անաղբյուր հոդվածներ
Կրիմսկոե (ավան, Ձեռժինսկի քաղաքային խորհուրդ)
Կրիմսկոե (Кримське), ավան Ուկրաինայի Դոնեցկի մարզի Ձեռժինսկի քաղաքային խորհուրդում։
2001 թվականի տվյալներով Կրիմսկոե ավանում բնակվում էր 59 մարդ։
Սուրբ Գրիգոր Լուսավորիչ եկեղեցի (Վլադիկավկազ)
Վլադիկավկազի Սուրբ Գրիգոր Լուսավորիչ եկեղեցի (Церковь Святого Григория Просветителя), գործող հայկական եկեղեցի Վլադիկավկազում (Ռուսաստան)։ Գտնվում է Չերմեն Բաևի փողոցում՝ Թերեք գետի աջ ափին՝ Չուգունե (Օլգինսկի) կամրջի (Чугунный (Ольгинский) мост) մոտ։ Եկեղեցուց դեպի Թերեքի աջ ափի սանդղավանդներ է բարձրանում Հայկական փողոցը։ Եկեղեցու դիմաց պահպանվում է Վախթանգովների տունը։
Սուրբ Գրիգոր Լուսավորիչ եկեղեցին Վլադիկավկազի գլխավոր տեսարժան վայրերից մեկն է և Ռուսաստանի Դաշնության ժողովուրդների մշակութային ժառանգության դաշնային նշանակության օբյեկտ։
Պատմություն
Սուրբ Գրիգոր Լուսավորիչ եկեղեցին կառուցվել է 1868 թվականին։
Հայոց ցեղասպանության 95-րդ տարելիցի առթիվ եկեղեցու բակում կանգնեցվել է խաչքար, որի օծման համար հատուկ ժամանել է Հայ առաքելական եկեղեցու Ռուսաստանի հարավի եպիսկոպոսության գլուխ, եպիսկոպոս Մովսես Մովսեսյանը։ Օծման արարողությանը ներկա են եղել նաև կրոնական այլ ուղղությունների ներկայացուցիչներ՝ ուղղափառ եկեղեցու գործակալ Վասիլի Շաուերմանն ու Օսիայի հռոմեակաթոլիկական թեմի առաջնորդ Յանուշ Բլաուտը, ինչպես նաև հանրապետության ղեկավար պաշտոնյաներ ։
Աղմկաչափ
Աղմկաչափ, ձայնի բարձրությունը (ձայնագիտության մեջ) օբյեկտիվորեն չափելու կամ ֆլուկտուացիոն աղմուկների հզորությունը (ռադիոֆիզիկայում) գնահատելա սարք։
Բաղկացած է միկրոֆոնից, լոգարիթմական ցուցնակով ինդիկատորից և ձայնին մարդու լսելիության սահմաններին համապատասխան հաճախականություն տվող զտիչների խմբից։
Կատեգորիա:Չափիչ սարքեր Կատեգորիա:Ակուստիկա
Լյուդովիտ Շտուր
Լյուդովիտ Վելիսլավ Շտուր (Ľudovít Velislav Štúr, ), սլովակ բանաստեղծ, բանասեր։ 19-րդ դարի 40–ական թվականների սլովակյան ազգային ազատագրական շարժման գաղափարախոս ու ղեկավար։
Ծանոթագրություններ
Կատեգորիա:Նյութեր Հայկական սովետական հանրագիտարանից Կատեգորիա:Սլովակ բանաստեղծներ Կատեգորիա:Սլովակ փիլիսոփաներ Կատեգորիա:Սլովակիայի քաղաքական գործիչներ Կատեգորիա:Սլովակ գրողներ Կատեգորիա:Սլովակ լեզվաբաններ Կատեգորիա:Սլովակ մանկավարժներ Կատեգորիա:Սլովակ գիտնականներ
Հայաստանի արտակարգ իրավիճակների նախարարություն
Հայաստանի Արտակարգ իրավիճակների նախարարությունը 2008-2014 թվականներին և 2016 թվականի փետրվարի 24-ից գործող գործադիր իշխանության հանրապետական մարմին է, որը մշակում, իրականացնում և համակարգում է օրենքով և այլ իրավական ակտերով իր իրավասությանը վերապահված քաղաքացիական պաշտպանության և արտակարգ իրավիճակներում բնակչության պաշտպանության բնագավառներում Հայաստանի կառավարության քաղաքականությունը։
Ընդհանուր տեղեկատվություն
Հիմնադրվել է 2008 թվականի ապրիլի 21-ին՝ Հայաստանի նախագահի հրամանագրով ։
Վերաստեղծվել է 2016 թվականի փետրվարի 24-ին՝ վերակազմակերպման ձևով առանձնացվելով Հայաստանի տարածքային կառավարման և արտակարգ իրավիճակների նախարարությունից ։
Ղեկավարություն
Նախարար Առաջին տեղակալ Տեղակալներ
Նախկին նախարարներ
2008-2010 -Մհեր Շահգելդյան
Ծանոթագրություններ
Կատեգորիա:Հայաստանի արտակարգ իրավիճակների նախարարություն
Uh-Oh
Uh-Oh, հարավկորեական գըրլ բենդ (G)I-DLE-ի երգը։ Սինգլը թողարկվել է 2019 թվականի հունիսի 26-ին CUBE Entertainment լեյբլով` որպես թվային սինգլ։ Երգի տեսահոլովակը նույնպես թողարկվել է հունիսի 26-ին ։
Ծանոթագրություններ
Կատեգորիա:2019 սինգլներ
Կատեգորիա:2019 երգեր
(486) Կրեմոնա
(486) Կրեմոնա (Cremona), աստերոիդ աստերոիդների հիմնական գոտում։ Հայտնաբերվել է 1902 թվականի մայիսի 11-ին Լուիջի Կարներայի կողմից Հայդելբերգում ։
Միջին հեռավորությունը Արեգակից կազմում է 2,353994 ա. մ., առավելագույնը մոտենում է 1,9736 ա. մ. հեռավորության վրա և հեռանում 2,7344 ա. մ. ։ Արեգակի շուրջ մեկ ամբողջական պտույտ է կատարում 1319,19 երկրային օրվա ընթացքում, իր ուղեծրով շարժվելով միջինում 0,272895 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,09° անկյուն։
Արտաքին հղումներ
Կատեգորիա:1902 թվականին հայտնաբերված աստղագիտական մարմիններ Կատեգորիա:Լուիջի Կարներայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Մանվել Միկոյան
Մանվել Միկոյան, հայ բանաստեղծ, Հայաստանի գրողների միության Լոռու մարզային բաժանմունքի նախագահ։
Կենսագրություն
Ծնվել է 1961 թվականի նոյեմբերի 5-ին Վրաստանի Մառնեուլի շրջանի Խոժոռնի գյուղում։ Բարձրագույն կրթություն է ստացել Երևանում։
1983 թվականից ապրում է Վանաձորում։ Աշխատել է քաղաքային «Կայծ», «Վերածնունդ», ապա մարզային «Լոռու մարզ» թերթերի խմբագրություններում։ 1998 թվականից «Լոռու մարզի» գլխավոր խմբագիրն է, 1991 թվականից՝ «Ազգ» օրաթերթի սեփական թղթակիցը Վանաձորում։
1997 թվականից խմբագրում է ՀԳՄ Լոռու մարզային բաժանմունքի «Երկունք» պարբերաթերթը։ Հանրապետական գրական մամուլում տպագրվում է 1982 թվականից («Գարուն», «Նորք», «Գրական թերթ», «Նարցիս» և այլն)։
2009 թվականի հունիսին ընտրվել է Հայաստանի գրողների միության Լոռու մարզային բաժանմունքի նախագահ։
Մանվել Միկոյանի ստեղծագործությունները թարգմանաբար տպագրվել են ռուսերեն, ուկրաիներեն, լեհերեն, անգլերեն, գերմաներեն և պարսկերեն։
Արտաքին հղումներ
Կատեգորիա:Հայ բանաստեղծներ Կատեգորիա:Հայ խմբագիրներ Կատեգորիա:ՀԱԱՀ շրջանավարտներ
Հինգ սանտիմետր վայրկյանում
Հինգ սանտիմետր վայրկյանում (秒速５センチメートル), ճապոնական անիմե։ Հեղինակը Մակոտո Շինկայն է։
Անիմեի աշխատանքներն ավարտվել են 2007 թվականի հունվարի 22-ին։ Անիմեի առաջին մասը կարող էին դիտել Premium հաշիվներ ունեցողները Yahoo համակարգում փետրվարի 16-ից մինչև նույն թվականի փետրվարի 19-ը։ Մարտի 3-ին կայացել է ֆիլմի ամբողջական պրեմերիան Տոկիոյի Սինեմա Րայզ կինոթատրոնում։ 2010 թվականի հուլիսից սկսվել է ադապտացված մանգայի տպագրումը, որի նկարազարդումով զբաղվել է Սեյկե Յուկիկոն։
Սյուժե
Պատմություն, որն ընդգրկում է գլխավոր հերոս Տակակի Տոնոյի կյանքի ավելի քան տասը տարին, կազմված է երեք պատմություններից, ծավալվում է Ճապոնիայում` սկսած 1990-ականներից մինչև մեր օրերը։ Հատկանշական է, որ առաջին մասում դեռ բջջային հեռախոսները և էլեկտրոնային փոստը տարածված չէին։